Konjunktuur - Wikipedia

# Konjunktuur

### vanuit Wikipedia, die vrye ensiklopedie.

Konjunktuur is die term wat dui op die sogenaamde golfbewegings van 'n land se ekonomie. 'n Land se ekonomie is baie selde stabiel - dit staan nie stil nie. Dit is gewoonlik aan die versleg of aan die verbeter. In die ekonomie verwys konjunktuur na die verskynsel dat voorspoed en depressie mekaar afwissel. Die konjunktuurgolf word verdeel in verskillende fases wat mekaar opvolg. Kortliks is dit die volgende:

- Herlewing ná depressie. In hierdie fase is daar stygende voorspoed waarin alle ekonomiese faktore, soos indiensneming, lone, produksie, pryse, winste, verbruik en belegging, verbeter.
- Krisis aan die bopunt van voorspoed. Die voorspoedfase het nou sy maksimum bereik. Pryse is hoog; almal het werk en verdien goeie lone of salarisse of maak goeie winste.
- Dalende fase. Werkloosheid begin ontstaan, lone, pryse, en winste daal, produksie en verbruik neem af en beleggings verminder.
- Laagtepunt en depressie. Algehele ekonomiese probleme heers. Werkloosheid is algemeen, winste is gering, beleggings het omtrent verdwyn, en dié wat nog werk se salarisse en lone is maar karig. Uit dié laagtepunt begin die herlewing weer.

Hierdie artikel is 'n saadjie. Voel vry om Wikipedia te help deur dit uit te brei.
Ontsluit van "http://af.wikipedia.org../../../k/o/n/Konjunktuur.html"

Kategorieë: Saadjies | Ekonomie

##### Views

- Artikel
- Bespreking
- Huidige wysiging

##### Soek